Den nordjyske svømmer Mie Ø. Nielsen svømmede sig søndag aften til en sikker plads i finalen ved OL i Rio i favoritdisciplinen 100 meter ryg. Den 19-årige aalborgenser blev samlet nummer seks med en tid på 59,18 sekunder, og sin egen semifinale blev hun nummer to. Semifinalerne blev vundet af amerikanske Kathleen Baker, der svømmede i 58,84 sekunder. Den nordjyske svømmer skal i vandet igen natten til tirsdag dansk tid, hvor finalen skydes i gang. Her satser hun på et endnu bedre løb. - Jeg fik en dårlig vending, men det kan jeg gøre bedre i morgen. Løbet føles okay, synes jeg, udtaler Mie Ø. Nielsen i en pressemeddelelse. Kom endnu tættere på OL. Tag med TV2 Nord til Rio ved at tilføje os på Snapchat. Vores brugernavn er "tv2nord"

Opsummering:
Mie Ø. Nielsen sikrede sig en finaleplads i 100 meter ryg.